 
Θέμα 2ο 
2.1. Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή, ή τη λέξη Λάθος, αν η πρόταση είναι λανθασμένη:
[bookmark: _Hlk111029794]α. Ο ηλεκτρονικός εξοπλισμός του αεροπλάνου επηρεάζεται από τη διάβρωση.  
β. Το σύστημα των προγραμματισμένων επιθεωρήσεων στην πολεμική αεροπορία εξαρτάται και από τον τύπο των αεροπλάνων.
γ. Στην «εφοδιαστική υποστήριξη» δεν υπάγονται τα θέματα προμήθειας συσκευών και εργαλείων.  
δ. Ο τεχνικός εξοπλισμός δεν αποτελεί παράγοντα κόστους. 
ε. Η πολεμική αεροπορία χρησιμοποιεί, στο μεγαλύτερο ποσοστό, υλικό αμερικανικής προελεύσεως.  

2.2. Να γράψετε τον αριθμό κάθε μίας από τις παρακάτω προτάσεις και, δίπλα στον αριθμό, το γράμμα που αντιστοιχεί στη σωστή απάντηση.
1. Η εκπόνηση μελετών του τμήματος συντηρήσεως έχει ως σκοπό τη βελτίωση:
α. της επιμόρφωσης των μηχανικών.
β. της βιβλιογραφίας.
γ. της ταχύτητας συντήρησης.
δ. των διαδικασιών συντηρήσεως. 
2. Αν ο χώρος στον οποίον θα γίνει η μακρά αποθήκευση ενός αεροσκάφους είναι ανοικτός, γίνονται τα εξής:
α. όλες οι εκτεθειμένες αλουμινένιες επιφάνειες, που δεν είναι βαμμένες, καλύπτονται με ειδικό νάιλον.
β. όλες οι εκτεθειμένες χαλύβδινες επιφάνειες, που δεν είναι βαμμένες, καλύπτονται με ειδικό αντιδιαβρωτικό υλικό.  
γ. όλες οι εκτεθειμένες χαλύβδινες επιφάνειες, που δεν είναι βαμμένες, καλύπτονται με ειδικό νάιλον. 
δ. όλες οι εκτεθειμένες αλουμινένιες επιφάνειες, που δεν είναι βαμμένες, δεν καλύπτονται. 
3. Μία από τις πλέον απαραίτητες ενέργειες που πρέπει να γίνει οπωσδήποτε μετά τη διαδικασία στάθμευσης ενός αεροπλάνου είναι:
α. ο έλεγχος των ελαστικών.
β. η πλήρωση των δεξαμενών καυσίμων.
γ. ο καθαρισμός του αεροπλάνου.
δ. η τοποθέτηση μίας ή περισσοτέρων στατικών γειώσεων.  
4. Ένας από τους παράγοντες που λαμβάνεται σοβαρά υπόψη κατά τη διάρκεια της συντήρησης είναι η:
α. ασφάλεια των εργαλείων.
β. καθαριότητα του χώρου.
γ. ασφάλεια του εδάφους.  
δ. ορθή βιβλιογραφία.
5. Τα δελτία αστοχίας υλικού αποστέλλονται στον κατασκευαστή με σκοπό τη βελτίωση:
α. στη σχεδίαση του εξαρτήματος.  
β. του υλικού αποθήκης.
γ. του υλικού κινητήρα.
δ. της σχεδίασης όλου του αεροσκάφους.

